Sars

**Sars** će biti jedan od para-policajaca, jer je svet počeo da se raspada, pa su mnogi pravi policajci odustali, kako bi spasavali svoju glavu i svojih porodica, neki iz straha za isto, neki zbog opšteg rasula u kojima su im VEĆ naudili porodici, kao na primer Škari, čiji je sin Žuljevito Telo izvađen iz stomaka mrtve majke dva i po meseca pre roka (a da to Džo nije znao, mislio je da su policajci ubili oboje, kako bi eliminisali svedoke u slučaju ubistva, iako su znali da je kolegina žena), pa isti prelaze na drugu stranu zakona, jer kada uvidite da i među ljudima koji treba da budu brana između vas i zla ima zveri, onda pomislite da loši momci i nisu toliko loši, nego da nisu imali boljeg izbora (zato ne voli one koji su kriminalci iz čiste obesti, kao Džoni Boj, jer je ista zver kao i korumpirani policajci), ipak su svi oni Australijanci potomci razbojnika i raznih izbeglica, težak je to život bio, pa su zvanične vlasti većinu odsutne policije zamenile...sitnim prestupnicima,

kao što su Džim Gus, pesničenja u kafanama, lečen od problema s alkoholom, nelegalno oružje i pucnjava, i njegov cimer iz mladosti Maks Rokatanski, nelegalne trke na autoputu, krađa goriva, Rup i Čarli su bili manji seksualni prestupnici, Rup egzibicionista, a Čarli (to mu nije pravo ime) muška prostitutka, e sad da li sa babama ili sa gejevima, to ne znamo, mada izgleda zlostavljano u detinjstvu, pa je verovatno ne-gej.

Sars nije uradio ništa posebno, samo je bio na ivici da postane beskućnik. Živeo je u kolima, tačnije u kombiju, na ivici civilizacije, verovatno je morao da radi ko zna šta da preživi, ali se u dosijeu ništa ne pominje. Možda je samo radio poslove koje niko drugi neće. U Australiji nije toliko strašno živeti tako. Mada to i nije puno beskućništvo ni kod nas. Samo u razmaženim društvima.

Njegov partner je bio već oficir, ali i o njegovom zločinu ne znamo baš mnogo, neki manji vojni problem. Iako je bio iskusniji u vožnji, partner je bio pomorac, ipak nije imao čin, pa je vozilo za poteru vozio kolega.

Vozilo se zvalo Martovski zec. Nazvan po vremenu parenja zečeva u martu kad potpuno polude i počnu da se vrte u krug van kontrole. Zec u Alisi u zemlji čuda se zove Martovski zec. Originalno je bio vozilo Rupa i Čarlija što ima više smisla.

Kada je Noćni Vozač (Rajder , što je od kriminalca imena Robin Rajd, umesto kog je greškom uhapšen samo zato što je bio sa njegovom "devojkom", na šta je htela da ukaže Škarina žena) pobegao iz zatvora KirkKonel, svega par kilometara od budućeg Trgovišta, na Sunčano ćoše planini u istoimenom gradu (ima i Tamno ćoše) kad su ih pustili da rade (bio je to rudarski kraj), sa svojim ljubavnikom, koji je sada promenio pol,Pol Lukmanom koji je još uvek bio u muškom zatvoru, ukrali kola, sa rotacionim svetlima, pa kroz šumu, pa Medou Flet-Tarana(gde će živeti Džededaje)-Oberon(njihovo i rodno mesto Kineske devojke, majke Čedo Krhke)-Norvej-Blek Springs(odakle je majka Koma-Tuca)-Kuravela-Gulbern-Kolektor(rodni grad Kolektora)-jezero Džordž-Košćuško park (gde je iz opakog zatvora Jarangobili oslobodio još jednog prijatelja)-Vaga Vaga (gde će Pobesneli Maks pobeći od "civilizacije"), došao je na teritoriju Fifi MekAfijeve jedinice. Prvi koji su dobili naređenje preko radio stanice da prate ubicu pandura bili su Sars i njegov partner. Ali znao je Noćni koja kola da ukrade. Brzi policijski automobil za potere. Ni Zec ga nije mogao stići.

Kako se približavao Melburnu, Fifi ￼ je morao da uključi još dvojicu njih, Rupa i Čarlija u poteru. Oni su se nekoliko puta slupali. Oni su bili za razliku od drugih, najneiskusniji vozači. Sars i Utoka (nazvan tako ne zbog pištolja,nego što je namerno potopio svoj brod kao kapetan, utakanjem vode u komore, što je kasnije protumačeno kao loš i svojeglav potez zbog čega je isteran) nastavljaju da ga jure, i već ulaze u grad, u naseljeno mesto. Sars izviruje kroz prozor i upozorava civile da se sklone. Ali jedna majka se zapričala sa ljubomornim mužem i beba im je izašla na put. Pošto Noćnog, "decoubicu", boli uvo da staje, Utoka naglo skreće, udara u govornicu u ulici Čeri Lejn i prevrće Zeca na leđa.

Rup koji ih je sustigao posle dva sudara, jedan Čarli, jedan on, doživljava i treći udes, prošavši kroz kamp kućicu, a Gus udara u kola koja vuku kamp prikolicu. Uz osmeh naravno. Noćni Vozač nastavlja ka zapadu, ka svom rodnom Klunsu, u oblasti poznatoj po zatvorima, 8/11 Viktorijskih zatvora je tamo, gde će doduše stići samo njegov kovčeg (u kojem se zapravo nalazi njegova devojka trandža, toliko izgorela da se ne prepoznaje a pretpostavili su da je Noćni pošto je muško, "noćno vozilo" nije izgorelo, vidimo ga u garaži posle, drugi leš nikada nije nađen, tako da se smatra da je preživeo, besmrtni), i Maks ga sustiže.

Sars je preživeo, ne brinite. Verovatno je i ovaj drugi. Najgore je zapravo prošao Čarli, šoferšajbna mu je prerezala grkljan. Ali je i on preživeo. Lako ćemo ga prepoznati u kasnijim događajima verovatno. Sarsa smo prepoznali. On je onaj što (okleva da) puca na Maksovog Psa, ali ga ipak ubija,

u sceni kada eksplodiraju Maksova kola (tačnije Ford Falkon XB GT kupé modifikovan V8 motorom, V-blok sa 8 izduvnih cevi ilegalnog mehaničara Barija od koga ga krade Pobesneli Maks iz policijske garaže) dok pokušavaju da mu ukradu gorivo iz sletelog automobila sa njim polumrtvim, kada njegov sigurnosni sistem okine eksploziv i ubije Krastačicu (Džoov nadimak je bio Krastača, njegov brat je bio niko i ništa, sveštenik pre rata, iako je stariji, zvali su ga po bratu, a i gubi prste kada ga Divlje dete gađa metalnim bumerangom, nešto što je njegov brat Škare radio u policiji, sekao prste). Sars odleti u vazduh ali preživi. Pada na glavu, na sreću. Ali ima policijsku kacigu (što znači da je u međuvremenu demotovan u motocikliste u policiji, kao nemirni Džim Gus). Kako znamo da je to on, ako nosi kacigu? Zato što je levoruk. Kada upozorava ljude u Lavertonu i kada gađa Psa samostrelom. Vidimo ga kasnije kada ga Maks pogađa sačmom na krovu kamiona kojim beže iz Rafinerije nafte.

Ali i to je navodno preživeo, verovatno je nosio policijski neprobojni prsluk. Likovi su ovde poprilično besmrtni. Navodno ga viđaju kada goni Ljudoždera sa Rupom i Čarlijem (kog policajca je onda Maks pogodio u crvenom Fordu? Ono se ne može preživeti. Pravo u oko. Možda Utoku). Ratovi za vodu su pri kraju, i sad se bukvalno bori za poslednju kap. A debeli Ljudožder zna gde ima podzemne vode. Međutim, naišao je pukovnik Džo , jači od njih, i oni su se, bez vođe, razbežali. Zna se da je prešao za Džoa i da je učestvovao u opsadi Citadele, ali se njegova dalja sudbina ne zna. Nije ih mnogo preživelo. Džo je uklanjao konkurenciju.

###### Povratak u realnost

Glumi ga Stiven (Stephen) Klark.

Sars znači izdržljivi trnoviti žbun (ali ne onaj što se kotrlja nego) onaj što traži vodu i da pusti korenje, kao što je on, beskućnik hteo, ali je jedan od retkih čije ime ne prevodimo, jer su tek po početku ratova počeli da koriste nadimke to jest nom d ger. Izuzetak je Utoka, ali on je bio vojnik. I Džo, Krastača/Škare. Čarli, iako je nadimak za mušku prostitutku, može da bude i ime, a ujedno je i omaž liku iz filma Kada su kola pojela Paris, gde glumac koji glumi Džededaju glumi Čarlija, glumac Krastačice glumi sveštenika, a Noćnog Vozača nekog bajkera. I kola su imala omaž, u vidu kola sa šiljcima Rusa

Foto-traka objašnjenja